./data/phi2331/phi021/phi2331.phi021.perseus-lat2.xml
David Magie
huc accedit quod multis honoribus ac potestatibus explorati sunt, cum alter bis consul et praefectus, alter consul et praefectus ad imperium longaevi pervenissent, amabiles senatui et populo etiam, quiMaximum iam leviter pertimescebant  haec sunt quae de Maximo ex Herodiano, Graeco scriptore, magna ex parte coli egimus Sed multi non a Maximo, verum a Pupieno imperatore victum apud Aquileiam Maximinum esse dixerunt, et ipsum cum Balbino esse occisum, ita ut Maximinomen praetereant  tanta est autem historicorum inter se certantiumimperitia vel usurpatio, ut multi eundem Maximum quem Pupienum velint dici, cumHerodianus, vitae suae temporum scriptor, Maximum dicat, non Pupienum, cum et Dexippus, Graecorum scriptor, Maximum et Balbinum imperatores dicat factos contra Maximinum post Gordianos duos et aMaximo victum Maximinum, non a Pupieno his accedit scriptorum imperitia, qua praefectum praetorii fuisse Gordianum parvulum dicunt, ignorantibus multis collo saepe vectum ut militibus ostenderetur Imperarunt autem Maximus et Balbinus anno uno, cum Maximinus imperasset cum filio, ut quidam dicunt, per triennium, ut alii per biennium